ДУК “Цэнтралізаваная бібліятэчная сістэма Краснапольскага раёна”

 Ленінская сельская бібліятэка

***Землякі – удзельнікі***

***руска-японскай вайны.***

***Георгіевскія кавалеры***

Інфармацыйная брашура

аг. Леніна 2023

**Землякі – удзельнікі руска-японскай вайны :** інфармацыйнаябрашура / ДУК “Цэнтралізаваная бібліятэчная сістэма Краснапольскага раёна”, Ленінская сельская бібліятэка; складальнік Г.М. Каваленка. – Леніна, 2023. – с.12.

Ленінская сельская бібліятэка, 2023

**Маслаў Леанід Іосіфавіч**, ураджэнец вёскі Гніліца. Прыкладная дата нараджэння 1865 год. Разведчык, ваяваў пад Харбінам, быў чатыражды паранены. Дабыў у разведцы каштоўныя звесткі. За гераізм і мужнасць узнагароджаны Георгіеўскім крыжам. У апошняй разведцы атрымаў 12 ран у галаву, у беспрытомным стане трапіў у палон, але праз суткі японцамі быў адпраўлен да рускіх. Японцаў здзівіла мужнасць рускага салдата. Аб ім ведаў цар Мікалай ІІ і запрашаў на жыццё ў Маскву. Але пачаўшаяся рэвалюцыя адмяніла царскую міласць і георгіеўскі кавалер вярнуўся на радзіму.

Георгіеўскі кавалер дачакаўся Перамогі, але за перамогу аддаў жыццё яго сын Максім.

У 1945 годзе, у 80-м узросце, Леанід Іосіфавіч памёр.

Георгіеўскі кавалер Маслаў Леанід Іосіфавіч пахаваны на могілках у в. Гніліца. Яго ўнукі і праўнукі свята шануюць памяць, перадаюць звесткі аб ім з пакалення ў пакаленне.

**Яфрэменка Іларыён Ермалаевіч**, з в. Грыбы. Год нараджэння, прыкладна, 1875. Ваяваў з японцамі храбра і атрымаў крыж. У палон да японцаў трапіў раненым. Пісаў вершы аб цяжкай сялянскай долі, але больш аб салдацкай службе і вайне. Доўгі час сшытак вершаў захоўваўся ў родзічаў Андрыянавых, але сшытак на жаль згубіўся. Ён расказваў, што іх роты былі апрануты ў нейкую яркую, прыгожую, вайсковую форму, падобную на афіцэрскую. Бывалі выпадкі, што афіцэры салдат у гэтай форме прымалі за афіцэраў і першымі аддавалі чэсць, а пазней прасілі камандаванне і цара адмяніць гэту форму.

Пражыў Іларыён Ермалаевіч 84 гады, памёр 17 лістапада 1957 года. Пахаваны ў вёсцы Грыбы, на магіле крыж.

**Ельшын Пётр Іванавіч**, тры гергіеўскія крыжы за абарону Порт-Артура ў руска-японскую вайну.

 Летам 2001 года да кранапальчан завітаў вядомы прадпрымальнік Расіі, аўтар 36 вынаходніцтваў, член савета па прамысловаму развіццю пры урадзе РФ Аляксей Георгіевіч Акіменка. На Краснапольшчыне прайшло яго дзяцінства. Тут ён вучыўся ў школе, ў час выйны па вуліцы Наберажнай жылі яго бацькі. Хацелася сустрэцца са знаёмымі і родзічамі, пахадзіць сцежкамі дзяцінства. Але не толькі яго гэта вярэдзіла. На краснапольскіх могілках быў пахаваны яго дзед Пётр Іванавіч Ельшын, які быў удзельнікам абароны Порт-Артура у час руска- японскай вайны 1904-1905г.г., кавалер 3-х георгіеўскіх крыжоў. Унук вырашыў паставіць дзеду памятны знак.

Пятра Іванавіча Ельшына краснапальчане добра памятаюць. У свой час ён быў машыністам блюмінга на Іжорскім заводзе, перад самай вайной працаваў дырэктарам сталовай у райцэнтры. Жонка яго краснапальчанка Яўгенія Раманаўна Дземянкова-працавала на розных работах, але суседзі і знаёмыя яе звалі больш па мужу “порт-артурыха”.

 Жыццёвыя турботы, звычайна забіраюць шмат часу. Але Алексей Георгіевіч заўсёды помніў свайго дзеда Пятра Іванавіча Ельшына і збіраўся наведаць яго магілу. А тое, што непадуладна забыццю, павінна мець працяг. Выдаўся і выпадак для прыезду на радзіму ў чэрвені 2001 года. Як прэзідэнт ён узначальваў дэлегацыю асацыяцыі прадпрымальнікаў Пермскай вобласці “Заходні Урал у Беларусію”. Перамовы адбываліся на узроўні Прэзідэнта Беларусі і прайшлі паспяхова. А далей была паездка ў Краснаполле.

 У выніку на магіле храбрага салдата-портартураўца на краснапольскіх могілках з”явіўся памятны знак, на якім лаканічны надпіс: Ельшын Пётр Іванавіч і фатаздымак героя абароны Порт-Артура з крыжамі на грудзях.

 Кажуць, што чалавек жывы да таго часу пакуль яго памятаюць людзі і памірае толькі тады, калі памяць пра яго знікае. Давайце ж будзем памятаць усіх герояў, якія мужна і сумленна абаранялі сваю Радзіму. Іх жыццё з’яўляецца прыкладам адданай любові і вернай службы Бацькаўшчыне.

 Вечным сном спяць георгіеўскія кавалеры-верныя сыны Краснапольшчыны. Не ўсе яны вядомы, але подзвігі і слава іх не забыты.

ДЛЯ ЗАЎВАГ

**“Землякі – удзельнікі**

**руска-японскай вайны”**

інфармацыйнаябрашура

Складальнік Г.М. Каваленка

213568 Магілёўская вобласць, Краснапольскі раён,

аг. Леніна, вул. Глініцкая, 13

Ленінская сельская бібліятэка

тэл. (8-02238) 71-9-54

e-mail: bibikovalenko@yandex.ru